39. schôdza NR SR - 11.deň - A. dopoludnia
Dátum: 2025-09-25
Poslanec: Štefunko, Ivan (PS)
Druh vystúpenia: Vystúpenie v rozprave

16. ... a teraz vlastne máme aj hospodársku tajnú službu na ministerstve hospodárstva. Je to niečo, čo proste nevyvoláva dobrú alebo dôveru v štát, a zároveň vlastne ste vyhodili to, čo sa nám podarilo presadiť si poslancom Hargašom pred pol rokom. Vlastne, že obyvatelia sa nebudú môcť vyňať z toho zbierania dát. 20 000 ľudí to spravilo. 20000 ľudí povedalo, že proste nechceme, aby ste o nás zbierali dáta. Nepotrebujem vašu energo pomoc, som solidárny s občanmi a proste dávajte ju tým, ktorí to budú potrebovať viac, ako ja. Momentálne žiadna takáto možnosť nie je, a tým pádom každý človek bude sledovaný vašim ministerstvom bez toho, aby mal z toho nejaký úžitok. Žiadny, len preto, aby vy ste vedeli určiť, či patrí k tým 5% vyvolených. Keď 95% nebude alebo bude potrebovať energo pomoc. Takže ja akože šípim, prečo to tak je, aj možno vám pani ministerka verím, že si myslíte, že je to totálna blbosť hovoriť o akože selektívnej energo pomoci 95%. Však to je taká aj intelektuálna hanba. Podľa mňa, že každý normálne zmýšľajúci človek musí uznať, že to proste nie je energo pomoc, ktorá je cielená. Vy ste, ja som strašne chcel vidieť v tomto zákone nejakú analýzu, ktorá by proste nás presviedčala, že prečo to tak má byť. Z čoho vychádzate a tak ďalej. My nemáme proste, že žiadne, žiadne dáta na základe, ktorého chcete robiť tú energo pomoc. Vy samozrejme poviete, že momentálne nastavujeme len rámec, aby sme mohli poskytovať energo pomoc. Ináč to ste hovorili aj pred pol rokom. Pán štátny tajomník na výbore povedal, veď ja som úradník, ja robím rámec a je politické rozhodnutie o tom, ako sa tá energo pomoc bude akože rozdeľovať. No, ale potom načo tu míňame tento čas? Načo proste sme tu? Keď v zásade nevieme akým spôsobom budete ten rámec uplatňovať. Akože ja šípim, že to bude rozhodnutím vlády. Bude na tom tlačovka, konfety a tak ďalej a Fico bude hovoriť, ako všetkým pomáha. Akože rozumiem, však to už hovoril aj Karol a podľa mňa všetci ostatní to budú hovoriť, je to normálna, podľa mňa ani nie legálna, ale nelegálna politická korupcia. Že na jednej strane ste proste všetkým zobrali a na druhej strane skoro všetkým dáte, ale oveľa menej. Ale to, čo dáte oveľa menej budete prezentovať ako brutálny politický úspech a to, čo beriete tak to prekrývate Šimečkovou mamou. To je strašná hanba. Podľa mňa druhá hanba. A zároveň tu máme eurofondy, o ktorých už som rozprával ktoré nevieme využívať na zatepľovanie domov. Taká príležitosť, ktorá sa tu už možno nikdy neobjaví, sme s Martinom Hojsíkom o tom písali komentár. Že to je vlastne to, že my nevyužívame zdroje na zatepľovanie, ale dávame to na plošnú energo pomoc. To je ako keby keď nám tečie vaňa tak namiesto toho, aby sme tú vaňu zapchali, tak my dolievame vodu. Toto sa deje momentálne s energiami. Ja sa ešte budem vyjadrovať v ďalších čítaniach a budem sa tešiť na diskusiu. To znamená, že teraz ako by som bol rád keby sme mali akože plodnú diskusiu, s vami a potom na výboroch alebo v pléne sa budem vyjadrovať ďalej, ale veľmi by som vás poprosil, aby ste s nami diskutovali. Lebo toto nie je nejaká ako kebyže populistická session, ktorá tu bola včera alebo čo. Normálne, že poďme sa baviť o tom, že akým spôsobom o tom rozmýšľate a akým spôsobom by sme možno mohli pomôcť, a aby ľudia netrpeli energetickou chudobou. Ale na záver ešte raz, 95% ľudí nie je iná pomoc, ako plošná. Ďakujem veľmi pekne.